እንደ ዶክተር ግንባሩ ማብራሪያ፤ ሱስ የጭንቅላት በሽታ ሲሆን ለማገናዘብ የሚያስ ችለውን የአዕምሮ ክፍል በቀጥታ ያጠቃል። ማዕከላዊ የአዕምሮ ክፍልም ሥራውን እንዲያቆም ያደርጋል። በመሆኑም ወጣቶች ተምረው እንዳልተማሩ ይሆናሉ። በእርግጥ መጀመሪያ ዕፅን የመጠቀም ሁኔታን የሚጀምሩት በቅድሚያ በቤተሰብ ቁጥጥር ሥር የነበሩ ወጣቶች ለትምህርት ወደ ዩኒቨርሲቲ ሲገቡ ከቤተሰብ ቁጥጥር ውጪ ስለሚሆኑ ያገኙትን ነፃነት በመጠቀም በፈቃደኝነት እንዲሁም በአቻ ግፊትና ሰበብ ነው። ከዚያም በተደጋጋሚ ልምድ ይሆንና ይቀራል። በቀላሉም መውጣት የሚቻልበት ሁኔታ የለም። ስለዚህ ባለበት ላይ የተጠቂዎች ቁጥር እየጨመረ ሲመጣ ቁጥሩም በዚያው ልክ ከፍ ማለቱ እንደማይቀር ያስረዳሉ።